

**ประกาศองค์การบริหารส่วนตำบลคลองเส**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวมของ**

**องค์การบริหารส่วนตำบลคลองเส**

**.........................................................**

**เพื่อให้การดำเนินงานขององค์การบริหารส่วนตำบลคลองเส เป็นไปตามเจตจำนงสุจริตตามแนวนโยบายของผู้บริหารขององค์การบริหารส่วนตำบลคลองเส ในด้านความโปร่งใส สามารถตรวจสอบได้ เปิดโอกาสให้ผู้รับบริการหรือผู้มีส่วนได้ส่วนเสียเข้ามามีส่วนร่วมในการดำเนินงานของหน่วยงานในทุกระดับ ดังนี้**

1. **กำหนดให้นายกองค์การบริหารส่วนตำบลคลองเสประกาศเจตจำนงในการบริหารองค์กรอย่างซื่อสัตย์สุจริต โปร่งใส และเป็นไปตามหลักธรรมาภิบาล โดยเผยแพร่ประชาสัมพันธ์ให้บุคลากร ผู้รับบริการ ผู้มีส่วนได้ส่วนเสียและบุคคลภายนอกทราบ**
2. **กำหนดบทบาทหน้าที่ของผู้บริหารในระดับต่างๆ ให้ครอบคลุมถึงการประพฤติตนเป็นแบบอย่างที่ดี การควบคุม กำกับ ติดตาม สนับสนุนและขับเคลื่อนการดำเนินการเพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม รวมถึงการสอดส่องดูแลเกี่ยวกับผลประโยชน์ทับซ้อนของผู้ใต้บังคับบัญชา**
3. **กำหนดบทบาทหน้าที่ของบุคลากรทุกระดับ ให้ครอบคลุมถึงการสอดส่อง และร่วมกันป้องกันการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลยเพิกเฉยต่อการกระทำที่เข้าข่ายดังกล่าว ตลอดจนให้ความร่วมมือในการตรวจสอบข้อเท็จจริงต่างๆ**
4. **กำหนดจรรยาบรรณของบุคลากรทุกระดับให้ครอบคลุมถึง**
   1. **การไม่ใช้ตำแหน่งหน้าที่ในการแสวงหาผลประโยชน์ใดๆ ให้แก่ตนเองหรือผู้อื่น**
   2. **การไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใดๆ ให้แก่ตนเองหรือผู้อื่น**
   3. **การไม่กระทำการใดๆ อันเป็นการเบียดบังผลประโยชน์ที่เป็นตัวเงินหรือผลประโยชน์อื่นใด ในการปฏิบัติงาน หรือเกี่ยวข้องกับงานของหน่วยงาน**

**/4.4 การไม่นำข้อมูล...**

**- 2 -**

* 1. **การไม่นำข้อมูลความลับของหน่วยงาน ไปแสวงหาประโยชน์ส่วนตัว ประโยชน์ของพวกพ้องและครอบครัว**
  2. **ไม่นำเงิน บุคลากร และทรัพย์สินใดๆ ของหน่วยงานไปใช้เพื่อประโยชน์ส่วนตน หรือผู้อื่น**
  3. **การไม่ใช้เวลางานในการแสวงหาประโยชน์ส่วนตน**
  4. **การไม่รับงานหรือปฏิบัติงานภายนอก ที่ก่อให้เกิดผลประโยชน์ขัดแย้งกับหน่วยงาน ไม่ว่าจะเป็นการปฏิบัติงานชั่วคราวหรือถาวร เว้นแต่จะได้รับอนุญาตเป็นการเฉพาะจากผู้บริหาร**
  5. **การไม่นำความสัมพันธ์ส่วนตัว มาประกอบการใช้ดุลพินิจในการให้คุณให้โทษ การพิจารณาตัดสิน อนุมัติโครงการ การดำเนินการจัดซื้อจัดจ้าง หรือเป็นเหตุในการเลือกปฏิบัติ**

1. **กำหนดให้งานทรัพยากรบุคคลจัดทำคู่มือเกี่ยวกับการปฏิบัติงานของบุคลากร เพื่อหลีกเลี่ยงการขัดกันระหว่างผลประโยชน์ส่วนตนกับผลประโยชน์ส่วนรวม โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลคลองเส กฎหมาย ระเบียบ และข้องบังคับที่เกี่ยวข้อง**
2. **กำหนดให้งานกฎหมายและคดี และคณะกรรมการดำเนินงานขององค์การบริหารส่วนตำบลคลองเส จัดอบรมและสร้างช่องทางการรับรู้แก่บุคลากร เพื่อสร้างความตระหนัก ความรู้และความเข้าใจเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวม**
3. **กำหนดให้งานกฎหมายและคดี จัดทำคู่มือและแนวทางปฏิบัติในการหลีกเลี่ยงและป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ในส่วนของพันธกิจ และระบบที่รับผิดชอบ โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลคลองเส ระเบียบ กฎหมายและข้อบังคับที่เกี่ยวข้อง ตลอดจนสื่อสารให้บุคลากรที่เกี่ยวข้องทราบและนำไปปฏิบัติ**
4. **กำหนดให้การรับบริจาคต้องได้รับการอนุมัติจากผู้บังคับบัญชาและหัวหน้าหน่วยงาน ซึ่งต้องกระทำอย่างโปร่งใส โดยมีวัตถุประสงค์ในการบริจาคอย่างชัดเจน และจะต้องไม่เป็นการบริจาคที่ทำขึ้นเพื่อปกปิดการให้สินบน และให้มีการบันทึกข้อมูลทางบัญชีที่ถูกต้องตามความเป็นจริง**
5. **กำหนดให้มีช่องทางเพื่อให้บุคคล หรือหน่วยงานภายนอก สามารถแจ้งข้อมูลลับแก่ผู้บริหารเกี่ยวกับการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม**
6. **กำหนดให้มีกระบวนการให้ความเป็นธรรม และปกป้องผู้บริหารและบุคลากรที่รายงานให้ข้อมูลเกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม**
7. **กำหนดให้มีการดำเนินการทางวินัย ทางปกครองและทางกฎหมาย ตามความเหมาะสมต่อผู้บริหารและบุคลากรซึ่งถูกตัดสินว่าได้กระทำความผิดที่เกี่ยวข้องกับการขัดกันระหว่างผลประโยชน์ส่วนตนกับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้อมูลการมีส่วนได้ส่วนเสียอันเป็นเท็จรวมถึงการเพิกเฉยต่อการกระทำผิด**
8. **ให้การสนับสนุน ยกย่อง ชมเชย ให้รางวัลแก่ผู้บริหารและบุคลากรที่ความซื่อตรง ซื่อสัตย์สุจริต มีธรรมาภิบาลในการปฏิบัติงาน สนับสนุนการขับเคลื่อนการดำเนินการขัดกันระหว่างผลประโยชน์ส่วนตนกับผลประโยชน์ส่วนรวม**


**/13. กำหนดให้งานตรวจสอบ...**

**- 3 -**

1. **กำหนดให้งานตรวจสอบภายใน สนับสนุนและส่งเสริมให้มีกระบวนการตรวจสอบและควบคุมภายในที่เหมาะสมและมีประสิทธิภาพในการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**
2. **กำหนดให้งานตรวจสอบภายใน รายงานผลการดำเนินการในการตรวจสอบและควบคุมภายในรวมถึงการดำเนินการที่เกี่ยวข้องกับการขัดกันระหว่างผลประโยชน์ส่วนตนกับผลประโยชน์ส่วนรวม ต่อนายกองค์การบริหารส่วนตำบลคลองเส อย่างน้อยปีละ 1 ครั้ง**

จึงประกาศให้ทราบโดยทั่วกัน

ประกาศ ณ วันที่ ๒3 เดือน มีนาคม พ.ศ. 25๖4



(นายสมพงศ์ วิไล)

นายกองค์การบริหารส่วนตำบลคลองเส